**SPRENDIMAS**

**DĖL PRITARIMO UŽDAROSIOS AKCINĖS BENDROVĖS „ROKIŠKIO VANDENYS“ 2018 METŲ DIREKTORIAUS VEIKLOS ATASKAITAI**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2019 m. kovo 29 d. sprendimu Nr. TS-43 ,,Dėl Rokiškio rajono savivaldybės tarybos veiklos reglamento patvirtinimo“ patvirtinto Rokiškio rajono savivaldybės tarybos veiklos reglamento 276, 277 punktais, Rokiškio rajono savivaldybės taryba

n u s p r e n d ž i a:

1. Pritarti uždarosios akcinės bendrovės „Rokiškio vandenys“ 2018 metų direktoriaus veiklos ataskaitai (pridedama).

2. Ataskaitą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Leonas Butėnas

PRITARTA

Rokiškio rajono savivaldybės tarybos

2019 m. balandžio 26 d. sprendimu Nr. TS-

**UŽDAROSIOS AKCINĖS BENDROVĖS „ROKIŠKIO VANDENYS“ 2018 METŲ DIREKTORIAUS VEIKLOS ATASKAITA**

I. BENDRI DUOMENYS

UAB ,,Rokiškio vandenys“ (Toliau – Bendrovė) įmonių registre įregistruota 2002 m. gruodžio 31 d.; juridinio asmens kodas – 173741535, buveinė – Ežero g.3, Rokiškis.

Bendrovės įstatinis kapitalas yra 5.681.296,91 eurai (penki milijonai šeši šimtai aštuoniasdešimt vienas tūkstantis du šimtai devyniasdešimt šeši eurai 91 ct). Jis padalytas į 19.590.679 akcijų. Vienos akcijos nominali vertė yra 0,29 euro. Įstatinio kapitalo dydis lygus visų Bendrovės pasirašytų akcijų nominalių verčių sumai. Visos akcijos priklauso Rokiškio rajono savivaldybei.

UAB „Rokiškio vandenys“ įstatuose, įregistruotuose Juridinių asmenų registre 2016 m. sausio 29 d., nustatyti tokie Bendrovės valdymo organai: visuotinis akcininkų susirinkimas, kolegialus valdymo organas – valdyba ir vienasmenis valdymo organas – bendrovės vadovas. Bendrovės vadovas yra direktorius.

II. DARBUOTOJAI IR DARBO APMOKĖJIMAS

Informaciją apie darbuotojų sudėtį, vidutinį darbo užmokestį:

|  |  |  |
| --- | --- | --- |
|  | Darbuotojų skaičius | Vidutinis darbo  užmokestis, Eur |
| Vadovaujantis personalas | 10 | 1327 |
| Kiti darbuotojai | 54 | 701 |
| Iš viso | 64 | 799 |

Vidutinis įmonės sąraše esančių darbuotojų skaičius praėjusių finansinių metų pradžioje buvo 64, ataskaitinių finansinių metų pabaigoje 64.

III. TURTAS

Bendrovės ilgalaikio turto sąskaitose apskaitomas nuosavybės teise priklausantis turtas, kuris tarnauja bendrovės veikloje ilgiau nei vienerius finansinius metus ir kurio įsigijimo kaina ne mažesnė nei numatyta ilgalaikio materialaus ir nematerialaus turto nusidėvėjimo (amortizacijos) apskaičiavimo metoduose ir normatyvuose.

Informacija apie ilgalaikį turtą (pagal balanso straipsnius):

|  |  |  |
| --- | --- | --- |
| Eil.Nr. | Ilgalaikio turto grupės pavadinimas | Balansinė vertė, tūkst. Eur |
| 1 | Programinė įranga | 27,29 |
| 2 | Žemė | 1,16 |
| 3 | Pastatai | 168,12 |
| 4 | Statiniai | 2.199,75 |
| 5 | Vandentiekio ir nuotekų tinklai | 6.636,72 |
| 6 | Mašinos ir įrengimai | 2.937,63 |
| 7 | Transporto priemonės | 96,16 |
| 8 | Kita įranga, prietaisai, įrankiai ir įrengimai | 20,79 |
| 9 | Kitas materialus turtas (vandens apskaitos prietaisai) | 39,32 |
| 10 | Nebaigta statyba (ES lėšos) | 516,57 |
|  | **IŠ VISO** | **12.643,51** |

Rokiškio rajono savivaldybės taryba 2014 m. birželio 27 d. sprendimu Nr. TS-123 patvirtino UAB „Rokiškio vandenys“ 2014-2018 metų veiklos ir plėtros planą. Atsižvelgiant į šį planą, 2018 m. buvo atlikti šie darbai ir įsigytas ilgalaikis turtas:

1. - 2018 m. įvykdytas projektas Nr. 20KI-KP-17-1-01795-PR001 „Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ ir pastatyti nauji vandens gerinimo įrenginiai, vertė – 202,42 tūkst. eurų, iš kurių:

* Aleksandravėlės kaimo vandens gerinimo įrenginiai, vertė – 64,39 tūkst. eurų (ES lėšos – 51,25 tūkst. eurų; bendrovės lėšos – 13,14 tūkst. eurų);
* Kazliškio kaimo vandens gerinimo įrenginiai, vertė – 69,66 tūkst. Eurų ( ES lėšos – 55,46 tūkst. eurų; bendrovės lėšos – 14,20 tūkst. eurų);
* Panemunėlio miestelio vandens gerinimo įrenginiai, vertė – 68,37 tūkst. eurų (ES lėšos – 54,43 tūkst. eurų; bendrovės lėšos – 13,94 tūkst. eurų);

1. 2018 m. įvykdytas projektas Nr. 20KI-KP-17-1-01796-PR001 „Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ ir pastatyti nauji vandens gerinimo įrenginiai, vertė – 196,36 tūkst. eurų, iš kurių:

* Kalvių kaimo vandens gerinimo įrenginiai, vertė – 66,46 tūkst. eurų (ES lėšos – 57,02 tūkst. eurų; bendrovės lėšos -9,44 tūkst. eurų);
* Apaščios kaimo vandens gerinimo įrenginiai, vertė – 63,80 tūkst. eurų (ES lėšos – 50,37 tūkst. eurų; bendrovės lėšos – 13,43 tūkst. eurų);
* Salų kaimo vandens gerinimo įrenginiai, vertė – 66,10 tūkst. eurų (ES lėšos – 52,22 tūkst. eurų; bendrovės lėšos – 13,88 tūkst. eurų);

1. Pakeisti 5 siurbliai, vertė – 6,99 tūkst. eurų, iš kurių:
   1. Rokiškio vandenvietėje 2 giluminiai gręžinio siurbliai, vertė – 1,18 tūkst. eurų;
   2. Gediškių kaimo vandenvietėje 1 giluminis gręžinio siurblys, vertė – 4,86 tūkst. eurų;
   3. Juodupės nuotekų valymo įrenginiuose 1 panardinamas nuotekų siurblys, vertė – 0,48 tūkst. eurų;
   4. Rokiškio m. nuotekų valymo įrenginiuose 1 panardinamas nuotekų siurblys, vertė – 0,47 tūkst. eurų;
2. - Gediškių kaime įrengtas naujas gręžinys, vertė – 10,935 tūkst. eurų;
3. - vykdyti vandentvarkos turto perėmimo darbai Gediškių, Didsodės ir Sėlynės kaimuose. 2018 m. šiose gyvenvietėse atlikti remonto darbai, sunaudota atsarginių detalių bei medžiagų už 3,28 tūkst. eurų;
4. - 2018 m. bendrovės lėšomis atlikta eksploatuojamo turto remonto darbų už 55,45 tūkst. eurų;
5. - 2018 m. nutiesti vandentiekio ir nuotekų tinklai, vertė – 3,87 tūkst. eurų:

* vandentiekio tinklai Rokiškio m. Birutės g., ilgis – 32,46 m, vertė – 0,74 tūkst. eurų;
* vandentiekio tinklai Rokiškio m. Laisvės g., ilgis – 65,00 m; vertė – 1,04 tūkst. eurų,
* nuotekų tinklai Rokiškio m. Birutės g. ilgis – 44,00 m, vertė – 1,01 tūkst. eurų;
* nuotekų tinklai Rokiškio m. Laisvės g., ilgis – 47,00 m, vertė – 1,08 tūkst. eurų;

1. - Kamajų vandens gerinimo įrenginiuose pastatytas betepalinis kompresorius, vertė – 0,58 tūkst. eurų;
2. - Rokiškio miesto nuotekų valymo įrenginių laboratorinių tyrimų atlikimui įsigyta džiovinimo spinta ir oksimetras, vertė – 2,20 tūkst. eurų;
3. - Juodupės sen. vandenviečių ir nuotekų valymo įrenginių aplinkos tvarkymui įsigyta krūmapjovė, vertė – 0,71 tūkst. eurų;
4. - darbo saugumui tranšėjose užtikrinti įsigytas išramstymo skydas, vertė – 1,17 tūkst. eurų;
5. - įsigyta automobilinė priekaba, vertė – 2,60 tūkst. eurų;
6. - įsigytas kilnojamas vandens siurblys, vertė – 0,99 tūkst. eurų;
7. - įsigyta kitos įrangos (sieninė spinta archyvui, šlavimo mašina, vejapjovė, vandens apskaitos prietaisai bei kita įranga) už 15,06 tūkst. eurų;
8. Rokiškio rajono savivaldybė 2018 m. kovo 2 d. savivaldybės turto patikėjimo sutartimi Nr. DS-87 perdavė naudoti paviršinių nuotekų tinklus, vertė – 12,44 tūkst. eurų. 2018 m. paviršinių nuotekų tinklų priežiūros ir remonto sąnaudos sudarė 40,30 tūkst. eurų.

IV. ŪKINĖ VEIKLA, FINANSINIAI VEIKLOS RODIKLIAI

UAB „Rokiškio vandenys“ pagrindinė veikla yra vandens gavyba ir tiekimas bei nuotekų šalinimas ir valymas.

Bendrovės tiekiamo šalto vandens kokybė atitinka Lietuvos higienos normos HN 24:2003 reikalavimus.

Bendrovės į gamtinę aplinką išleidžiamų valytų nuotekų užterštumas neviršija nustatytų leistinos taršos normų.

2018 m. pabaigoje bendrovė eksploatavo 33 vandenvietes, 176,80 km vandentiekio tinklų, 9 nuotekų valymo įrenginius, 112,57 km nuotekų tinklų.

Eksploatuojamose vandenvietėse iš gręžinių išgauta 1.331,30 tūkst. kub. m požeminio vandens, vartotojams patiekta 1.280,60 tūkst. kub. m geriamojo vandens, vartotojams parduota 1.071,64 tūkst. kub. m geriamojo vandens, iš kurių gyventojams – 39,9 proc., įmonėms – 60,1 proc.

Eksploatuojamuose nuotekų valymo įrenginiuose išvalyta 1.400,40 tūkst. kub. m nuotekų, iš vartotojų realizuotas nuotekų tvarkymo kiekis – 701,30 tūkst. kub. m nuotekų, iš kurių gyventojams – 45 proc., pramonei ir kitiems vartotojams – 55 proc.

Vadovaudamasi LR geriamojo vandens tiekimo ir nuotekų tvarkymo įstatymo 9 str. 1 d. 5 p. ir 34 str. 15 dalimi bei atsižvelgdama į UAB „Rokiškio vandenys“ 2018-02-01 raštu Nr. 13 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymo“ pateiktą informaciją, Valstybinė kainų ir energetikos kontrolės komisija 2018-02-22 nutarimu Nr. O3-49 „Dėl uždarosios akcinės bendrovės „Rokiškio vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų vienašališko nustatymo“ nuo 2018 m. balandžio 1 d. vienašališkai nustatė teikiamų paslaugų perskaičiuotas bazines kainas.

Bendrovė per 2018 m. vykdydama pagrindinę veiklą gavo 1637,71 tūkst. eurų pajamų, iš kurių pajamos už atsiskaitomųjų apskaitos prietaisų priežiūrą ir vartotojų aptarnavimą sudarė 186,64 tūkst. eurų, už vandens tiekimą sudarė 623,26 tūkst. eurų, už nuotekų šalinimą ir valymą – 741,10 tūkst. eurų, už paviršinių nuotekų tvarkymą – 86,70 tūkst. eurų, kitos pajamos – 12,83 tūkst. eurų. Palyginti su 2017 m., pardavimo pajamos padidėjo 11,69 proc.

Gautoms pajamoms uždirbti sąnaudos sudarė 1.349,58 tūkst. eurų. 2018 m. įmonė uždirbo 21,73 tūkst. eurų pelną.

Informacija apie bendrovės veiklos rodiklius pagal veiklos rūšis (tūkst. eurų):

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pagrindiniai rodikliai | Vandens gavyba | Vandens tiekimas | Nuotekų šalini-mas | Pavir-  šinių nuote-kų tvarky-  mas | Nuotekų valymas | Kita veikla | Apskai-tos veikla | Netie-sioginė veikla | Adminis-tracinė veikla | Iš viso |
|  |  |  |  |  |  |  |  |  |  |  |
| **Pajamos** |  | **623,26** | **741,10** | **86,70** |  | **16,83** | **186,64** |  |  | **1654,53** |
| **Sąnaudos iš viso:** | **251,22** | **291,36** | **181,81** | **40,30** | **419,03** | **0,52** | **155,78** | **117,49** | **175,29** | **1632,80** |
| Darbo užmo-  kesčio sąnaudos | 65,62 | 81,75 | 87,58 | 8,63 | 142,52 |  | 88,02 | 61,48 | 77,82 | 613,42 |
| Socialinio draudimo sąnaudos | 20,25 | 25,28 | 27,14 | 2,69 | 44,08 |  | 27,24 | 19,04 | 24,07 | 189,79 |
| Ilgalaikio turto nusidėvėjimo sąnaudos | 37,16 | 75,06 | 33,48 |  | 47,24 |  | 9,60 | 5,37 | 7,05 | 214,96 |
| Medžiagų, atsarginių dalių sąnaudos | 9,63 | 26,92 | 5,24 | 0,98 | 11,85 |  | 5,45 | 11,08 |  | 71,15 |
| Kuro sąnaudos |  | 13,54 | 5,65 |  | 7,16 |  | 2,50 | 3,98 |  | 32,83 |
| Elektros energijos sąnaudos | 25,58 | 42,91 | 16,08 |  | 113,54 |  |  | 5,23 |  | 203,34 |
| Šildymo sąnaudos | 1,77 |  |  |  | 5,04 |  |  |  | 1,86 | 8,67 |
| Mokesčių sąnaudos | 83,17 | 1,80 | 2,32 | 0,01 | 10,67 |  |  |  |  | 97,97 |
| Dumblo tvarkymo sąnaudos |  |  |  |  | 14,10 |  |  |  |  | 14,10 |
| Paviršinių nuotekų tinklų tvarkymo sąnaudos |  |  |  | 27,91 |  |  |  |  |  | 27,91 |
| Laborato-rijų paslaugų sąnaudos |  | 14,58 |  | 0,08 | 11,72 |  |  |  |  | 26,38 |
| Kitos  pagrindinės veiklos sąnaudos | 8,04 | 9,52 | 4,32 |  | 11,11 | 0,52 | 22,97 | 11,31 | 64,49 | 132,28 |
| ***Veiklos pelnas /nuostolis*** |  |  |  |  |  |  |  |  |  | **21,73** |

Informacija apie 2018 m. priskaičiuotus mokesčius (tūkst. eurų):

Pirkėjų skolos 2018 m. gruodžio 31 d. buvo 194,80 tūkst. eurų, iš kurių:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Socialinio draudimo mokesčiai | Gyven-tojų pajamų mokestis | Pridėtinės vertės mokestis | Gamtos išteklių mokestis | Aplinkos taršos mokestis | Nekilno-jamojo turto mokestis | Kiti mokesčiai, rinkliavos |
|  |  |  |  |  |  |  |  |
| Priskaičiuota | 250,95 | 69,34 | 347,37 | 82,14 | 8,30 | 0,26 | 7,28 |
| Sumokėta | 246,69 | 39,34 | 229,98 | 80,82 | 8,48 | 0,26 | 7,28 |

- juridinių asmenų skolos už vandens tiekimą ir nuotekų tvarkymą – 74,55 tūkst. eurų;

- gyventojų skolos už vandens tiekimą ir nuotekų tvarkymą – 103,48 tūkst. eurų;

- abejotinos juridinių asmenų skolos – 1,66 tūkst. eurų;

- abejotinos fizinių asmenų skolos – 12,59 tūkst. eurų;

- kitos pirkėjų skolos – 2,52 tūkst. eurų.

2018 m. ilgalaikiai įsipareigojimai yra paskola ES projektams vykdyti – 490,00 tūkst. eurų. Trumpalaikius įsipareigojimus sudarė 1 mėn. skolos tiekėjams, todėl įmonė galėjo laiku atsiskaityti su tiekėjais, darbuotojais ir biudžetu.

Įmonės įsipareigojimai 2018 m. gruodžio 31 d. yra 243,85 tūkst. eurų, iš kurių:

- skolos ES projektų paslaugų tiekėjams – 137,99 tūkst. eurų;

- skolos paslaugų tiekėjams – 31,12 tūkst. eurų;

- su darbo santykiais susiję įsipareigojimai – 28,11 tūkst. eurų;

- mokėtini mokesčiai – 46,63 tūkst. eurų.

V. VEIKLOS PLANAI IR PROGNOZĖS

2019 m. vasario 25 d. bendrovės valdyba patvirtino UAB „Rokiškio vandenys“ 2019–2023 metų strateginį veiklos planą. Pagal šį planą 2019 m. planuojamos veiklos:

1. 2017 m. gegužės 2 d. su Aplinkos projektų valdymo agentūra pasirašyta projekto Nr.05.3.2.-APVA-R-014-051 „Vandens tiekimo ir nuotekų tvarkymo sistemų renovavimas ir plėtra Rokiškio rajone“ finansavimo sutartis 3.494,47 tūkst. eurų sumai, iš kurių 1.859 tūkst. eurų – ES lėšos ir 1.634,73 tūkst. eurų – bendrovės lėšos. Pagal šią sutartį 2018 m. bus toliau atliekamos šios veiklos:

Juodupės vandens gerinimo įrenginių rekonstrukcija,

vandentiekio tinklų statyba ir rekonstrukcija Juodupės, Raišių, Kavoliškio, Bajorų ir Rokiškio gyvenvietėse;

nuotekų tinklų statyba ir rekonstrukcija Kavoliškio, Laibgalių ir Rokiškio gyvenvietėse;

Laibgalių nuotekų valymo įrenginių statyba.

Šioms projekto veikloms finansuoti pradėta naudotis paskola, suteikta pagal 2017 m. birželio 21 d. su Lietuvos Respublikos finansų ministerija pasirašytą paskolos sutartį Nr.1S-38.

2. 2019 m. planuojama perimti Lašų, Pakriaunių, Zarinkiškių kaimų vandentvarkos objektus.

3. Planuojama naujų vandens gerinimo įrenginių statyba Lukštų, Onuškio, Sėlynės, Pandėlio gyvenvietėse.

4. Hidrodinaminės asenizacinės mašinos įsigijimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO UŽDAROSIOS AKCINĖS BENDROVĖS „ROKIŠKIO VANDENYS“ 2018 METŲ DIREKTORIAUS VEIKLOS ATASKAITAI“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti bendrovės direktoriaus veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

**Sprendimo projekto esmė.**

Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai UAB ,,Rokiškio vandenys”, kurioje visos akcijos priklauso Rokiškio rajono savivaldybei, direktoriaus 2018 metų veiklos ataskaita. Ataskaitoje pateikti duomenys apie bendrovę, darbuotojus, jų darbo apmokėjimą, turtą, bendrovės ūkinę veiklą, finansinius rodiklius, bendrovės veiklos planai.

Papildomai teikiama susipažinti su bendrovės 2019–2023 metų strategija.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nebus.

**Sprendimo nauda Rokiškio rajono gyventojams.**

Direktoriaus ataskaita yra vieša, ir Rokiškio rajono savivaldybės gyventojai gali išsamiai susipažinti su bendrovės veikla, teikiamomis paslaugomis, gali teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė